stanford-oval/wikipedia huggingface dataset:
סופווית' קאמל

סופווית' קאמל (באנגלית: Sopwith Camel) היה מטוס קרב דו-כנפי בריטי ששירת בסוף מלחמת העולם הראשונה ויוצר על ידי "סופווית' אוויאיישן קומפני". למרות הקושי היחסי בשליטה בו, טייסים מנוסים ראו בו כלי תמרון מעולה ללא מתחרים. הוא התפרסם במספר ההפלות הגבוה שלו - 1,294 - יותר מכל מטוס אחר של מדינות ההסכמה במלחמת העולם הראשונה. מחקרים מאוחרים יותר טוענים שהמספר גבוה הרבה יותר והוא קרוב ל-3,000[דרוש מקור]. נעשה בו שימוש גם לתקיפות קרקע, בעיקר בסוף המלחמה, עת מטוסים חדישים יותר עלו עליו ביכולותיהם והוא איבד את יתרונו.
תכנון וייצור

טיסת המבחן הראשונה של אבטיפוס הקאמל הייתה ב-22 בדצמבר 1916. הקאמל היה מיועד להחליף את הסופווית' פאפ ולכן הכינוי שלו בשלב הפיתוח היה "ביג פאפ". המנוע היה מכוסה באלומיניום, תא הטייס כוסה בעץ לבוד וגוף המטוס, הכנפיים והזנב כוסו בבד. שני מקלעי ויקרס מתואמים בקוטר 7.7 מ"מ היו מותקנים בקדמת תא הטייס. מעטפת אווירודינמית שהורכבה על המקלעים, יצרה כמין בליטה או דבשת שהובילה לשמו של המטוס, "קאמל", דהיינו גמל. בניגוד לקודמו הסופווית' פאפ או לסופווית' טריפליין, הקאמל לא נבנה במחשבה על נוחות הטייס. יכולת התמרון הגבוהה של הקאמל והקושי בשליטה בו נגרמו בשל ריכוז 90 אחוז ממשקל המטוס (הטייס, המנוע, הדלק והחימוש) בשני המטרים הקדמיים שלו. במהרה צבר הקאמל מוניטין גרועים אצל פרחי הטייס. בנוסף, היה מנוע הקאמל רגיש לתערובת הדלק בה הוזן וטעות בתערובת עלולה הייתה לגרום לו להשתנק ולכבות בשעת המראה. כמו כן, היה מכל דלק מלא מדי עלול לשנות את מרכז הכובד של המטוס ולהביא גם הוא להתרסקויות בשעת המראה.
מפעילות

בריטניה בריטניה
אוסטרליה אוסטרליה
ארצות הברית ארצות הברית
בלגיה בלגיה
אסטוניה אסטוניה
קנדה קנדה
יוון יוון
פולין פולין
לטביה לטביה
הולנד הולנד
שוודיה שוודיה
רישום של המטוס מזוויות שונות
נורווגיה באירוויזיון 2022

נורווגיה השתתפה באירוויזיון 2022, שהתקיים בטורינו שבאיטליה. זו הייתה השתתפותה ה-60 של נורווגיה בתחרות הזמר של האירוויזיון.
מי שייצגו את המדינה הם "ג'ים וקית" - חברי הצמד "סאבוולפר", שנבחרו לאחר שניצחו במלודי גרנד פרי - התחרות המקדימה לאירוויזיון בנורווגיה. הם עתידים לבצע את שירם, "Give That Wolf a Banana", בחצי הגמר הראשון של האירוויזיון.
רקע

קדם לאירוויזיון 2022, נורווגיה השתתפה בתחרות שישים פעמים, מאז הצטרפותה ב-1960. היא זכתה בתחרות שלוש פעמים; באירוויזיון 1985 עם השיר "La det swinge" בביצוע להקת בוביסוקס!, בשנת 1995 עם "Nocturne" של סיקרט גארדן וב-2009 עם השיר "Fairytale" של אלכסנדר ריבאק. אולם נורווגיה היא המדינה שגהיעה למקום האחרון יותר פעמים מכל שאר המשתתפות - 11 פעמים. בנוסף, היא סיימה את התחרות עם 0 מקרים בארבעה מתוך 11 המקרים. לאחר כינון שיטת חצאי הגמר באירוויזיון 2004 סיימה נורווגיה שמונה פעמים בעשר המדינות המשתתפות. באירוויזיון 2021 שלחה נורווגיה את הזמר TIX עם השיר "Fallen Angel". הם הגיעו למקום השמונה עשר עם 75 נקודות.
רשות השידור הנוורווגית (NRK) משדרת בקביעות את הקדם הלאומי לאירוויזיון, "מלודי גרנד פרי". ב-28 במאי 2021 אישרה הרשות את השתתפותה באירוויזיון 2022.
לפני האירוויזיון

אירוע "מלודי גרנד פרי 2022" הוא המהדורה ה-60 של הקדם הנורווגי לאירוויזיון. הוא כלל ארבעה רבעי גמר, שלב ה-"wildcard", שהורכב משני סיבובים, וגמר. נערך באצטדיון H3 בפורנבו, והונחה על ידי מיקל ניווה, קורה מגנוס ברג ואניקה מומרק. הוא ישודר ב-NRK1 וב-NRK TV, וכן גם באתר האיטנרנט הרשמי של רשות השידור. הפורמט זהה למהדורה הקודמת של התחרות: מתמודד אחד מכל רבע גמר מעפיל לגמר, ומצטרף לחמשת האמנים שבגמר באופן אוטומטי. בגמר התקיימו שני סיבובי הצבעה, עד שנותרו שני מתמודדים. הם ביצעו את שיריהם פעם נוספת, ולאחר מכן התקיים סבב הצבעה נוסף שקבע את זהות הזוכה.
לפני האירוויזיון > רשימת המשתתפים

מקום ראשון
מקום שני
מקום שלישי
| אמן | שיר |
| --- | --- |
אודה גונדרוסן: "Hammer of Thor"
אלינה נואליה: "Ecstasy"
אלכסנדרה יונר: "Hasta La Vista"
אלסי ביי: "Death of Us"
אנה-ליזה קומוג'י: "Queen Bees"
דניאל לוקס: "Kvelertak"
וילדה: "Titans"
טרולפסט: "Dance Like a Pink Flamingo"
כריסטיאן אינגבריגטסן: "Wonder of the World"
לילי לווה: "Bad Baby"
מארי בלה: "Your Loss"
מירה קרייג: "We Still Here"
מריה מון: "Fly"
נורת'קיד: "Someone"
סאבוולפר: "Give That Wolf a Banana"
סופי פיילוואנג: "Made of Glass"
סטורלה: "Skår i hjertet"
סטפן יקובסן: "With Me Tonight"
פארידה: "Dangerous"
פרודה ואסל: "Black Flowers"
קים ויגור: "La Melodia"
לפני האירוויזיון > ערבי התחרות > רבע גמר 1

רבע הגמר הראשון שודר ב-15 בינואר 2022.
| דו-קרב | סדר | אמן | שיר | תוצאה |
| --- | --- | --- | --- | --- |
| דו-קרב 1 | 1 | אלינה נואליה | "Ecstasy" | העפילה לשלב הבא |
| דו-קרב 1 | 2 | מירה קרייג | "We Still Here" | גלגל הצלה |
| דו-קרב 2 | 1 | טרולפסט | "Dance Like a Pink Flamingo" | גלגל הצלה |
| דו-קרב 2 | 2 | פרודה ואסל | "Black Flowers" | העפיל לשלב הבא |
| הופעת אורח | - | אלסי ביי | "Death of Us" | - |
| סדר | אמן | שיר | תוצאה |
| --- | --- | --- | --- |
| 1 | אלינה נואליה | "Ecstasy" | גלגל הצלה |
| 2 | פרודה ואסל | "Black Flowers" | העפיל לגמר |
לפני האירוויזיון > ערבי התחרות > רבע גמר 2

רבע הגמר הראשון שודר ב-22 בינואר 2022.
| דו-קרב | סדר | אמן | שיר | תוצאה |
| --- | --- | --- | --- | --- |
| דו-קרב 1 | 1 | לילי לווה | "Bad Baby" | גלגל הצלה |
| דו-קרב 1 | 2 | סטפן יקובסן | "With Me Tonight" | העפיל לשלב הבא |
| דו-קרב 2 | 1 | פארידה | "Dangerous" | העפילה לשלב הבא |
| דו-קרב 2 | 2 | דניאל לוקס | "Kvelertak" | גלגל הצלה |
| הופעת אורח | - | כריסטיאן אינגבריגטסן | "Wonder of the World" | - |
| סדר | אמן | שיר | תוצאה |
| --- | --- | --- | --- |
| 1 | סטפן יקובסן | "With Me Tonight" | גלגל הצלה |
| 2 | פארידה | "Dangerous" | העפילה לגמר |
לפני האירוויזיון > ערבי התחרות > רבע גמר 3

רבע הגמר השלישי שודר ב-29 בינואר 2022.
| דו-קרב | סדר | אמן | שיר | תוצאה |
| --- | --- | --- | --- | --- |
| דו-קרב 1 | 1 | מארי בלה | "Your Loss" | גלגל הצלה |
| דו-קרב 1 | 2 | אודה גונדרוסן | "Hammer of Thor" | העפילה לשלב הבא |
| דו-קרב 2 | 1 | סטורלה | "Skår i hjertet" | גלגל הצלה |
| דו-קרב 2 | 2 | וילדה | "Titans" | העפילה לשלב הבא |
| הופעת אורח | - | נורת'קיד | "Someone" | - |
| סדר | אמן | שיר | תוצאה |
| --- | --- | --- | --- |
| 1 | אודה גונדרוסן | "Hammer of Thor" | העפילה לגמר |
| 2 | וילדה | "Titans" | גלגל הצלה |
לפני האירוויזיון > ערבי התחרות > רבע גמר 4

רבע הגמר הרביעי שודר ב-5 בפברואר 2022.
| דו-קרב | סדר | אמן | שיר | תוצאה |
| --- | --- | --- | --- | --- |
| דו-קרב 1 | 1 | מריה מון | "Fly" | העפילה לשלב הבא |
| דו-קרב 1 | 2 | אלכסנדרה יונר | "Hasta La Vista" | גלגל הצלה |
| דו-קרב 2 | 1 | קים ויגור | "La Melodia" | גלגל הצלה |
| דו-קרב 2 | 2 | סופי פיילוואנג | "Made of Glass" | העפילה לשלב הבא |
| הופעת אורח | - | סאבוולפר | "Give That Wolf a Banana" | - |
| סדר | אמן | שיר | תוצאה |
| --- | --- | --- | --- |
| 1 | מריה מון | "Fly" | גלגל הצלה |
| 2 | סופי פיילוואנג | "Made of Glass" | העפילה לגמר |
לפני האירוויזיון > ערבי התחרות > גלגל הצלה

סבב הגלגל הצלה התקיים בשני לילות ב-7 וב-12 בפברואר 2022.
| סדר | אמן | שיר | תוצאה |
| --- | --- | --- | --- |
| 1 | מירה קרייג | "We Still Here" | הודחה |
| 2 | טרולפסט | "Dance Like A Pink Flamingo" | העפילו לשלב הבא |
| 3 | אלינה נואליה | "Ecstasy" | הודחה |
| 4 | לילי לווה | "Bad Baby" | הודחה |
| 5 | דניאל לוקס | "Kvelertak" | הודח |
| 6 | סטפן יקובסן | "With Me Tonight" | הודח |
| 7 | מארי בלה | "Your Loss" | העפילה לשלב הבא |
| 8 | סטורלה | "Skår i hjertet" | הודח |
| 9 | וילדה | "Titans" | הודחה |
| 10 | מריה מון | "Fly" | העפילה לשלב הבא |
| 11 | אלכסנדרה יונר | "Hasta la vista" | הודחה |
| 12 | קים ויגור | "La Melodia" | העפיל לשלב הבא |
| סדר | אמן | שיר | תוצאה |
| --- | --- | --- | --- |
| 1 | מארי בלה | "Your Loss" | הודחה |
| 2 | קים ויגור | "La Melodia" | הודח |
| 3 | מריה מון | "Fly" | העפילה לשלב הבא |
| 4 | טרולפסט | "Dance Like a Pink Flamingo" | העפילו לשלב הבא |
| הופעת אורח | אנה-ליזה קומוג'י | "Queen Bees" | - |
| סדר | אמן | שיר | תוצאה |
| --- | --- | --- | --- |
| 1 | מריה מון | "Fly" | העפילה לגמר |
| 2 | טרולפסט | "Dance Like a Pink Flamingo" | הודחו |
לפני האירוויזיון > ערבי התחרות > גמר

הגמר שודר ב-19 בפברואר 2022.
| סדר | אמן | שיר | מיקום | תוצאה |
| --- | --- | --- | --- | --- |
| 1 | אודה גונדרוסן | "Hammer of Thor" | 5-10 | הודחה |
| 2 | נורת'קיד | "Someone" | 1-2 | העפילו לדו-קרב הסופי |
| 3 | אנה-ליזה קומוג'י | "Queen Bees" | 5-10 | הודחה |
| 4 | פארידה | "Dangerous" | 5-10 | הודחה |
| 5 | סופי פיילוואנג | "Made of Glass" | 3-4 | הודחה |
| 6 | פרודה ואסל | "Black Flowers" | 5-10 | הודח |
| 7 | כריסטיאן אינגבריגטסן | "Wonder of the World" | 5-10 | הודח |
| 8 | מריה מון | "Fly" | 5-10 | הודחה |
| 9 | סאבוולפר | "Give That Wolf a Banana" | 1-2 | העפילו לדו-קרב הסופי |
| 10 | אלסי ביי | "Death of Us" | 3-4 | הודחה |
| סדר | אמן | שיר | דרום | מרכז | צפון | מערב | מזרח | סך הכל | מיקום |
| --- | --- | --- | --- | --- | --- | --- | --- | --- | --- |
| 1 | נורת'קיד | "Someone" | 28,095 | 40,288 | 79,548 | 57,369 | 106,923 | 312,223 | 2 |
| 2 | סאבוולפר | "Give That Wolf a Banana" | 36,576 | 45,038 | 28,731 | 82,146 | 175,615 | 368,106 | 1 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. נורווגיה שובצה למחצית השנייה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. נורווגיה הופיעה כמדינה ה-16, לאחר יוון ולפני ארמניה. ב-10 במאי 2022 ביצעה להקת סאבוולפר את "Give That Wolf a Banana" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה שביעית, לפני ארמניה ואחרי צרפת. ב-14 במאי ביצע הצמד את "Give That Wolf a Banana". הוא דורג במקום העשירי עם 182 נקודות (36 מהשופטים ו-146 מהקהל).
באירוויזיון > הצבעה

במהלך שלושת המופעים העניקה כל מדינה שתי קבוצות הצבעה (הקהל של אותה המדינה והשופטים). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הנורווגי הורכב מ-JOWST, מארי בולה, מאץ בורק בגה, רויאנה, וטרינה ריין. בגמר הגיעה נורווגיה למקום העשירי עם 182 נקודות. אף מדינה לא העניקה לנורווגיה את "שתים עשרה הנקודות" הן בהצבעות הקהל והן מטעם חברי השיפוט הלאומיים. נורווגיה העניקה את 12 הנקודות ליוון (שופטים וקהל) בחצי הגמר הראשון, וליוון (שופטים) ואוקראינה (קהל) בגמר.
ביאורים

1 2 3 4 5  הופעת אורח של משתתף שהעפיל לגמר הקדם באופן אוטומטי
הערות שוליים

↑  Hyttebakk, Jon Marius (2021-05-28). "Meld deg på MGP 2022". NRK.no (בנורווגית ספרותית). נבדק ב-2021-08-18.
↑  "Norway: 'Melodi Grand Prix' acts announced". eurovision.tv. EBU. 10 בינואר 2022. נבדק ב-17 בינואר 2022. {{cite web}}:  (עזרה)תחזוקה - ציטוט: url-status (link)
↑  Herbert, Emily (20 בדצמבר 2021). "Norway: Annika Momrak, Mikkel Niva and Kåre Magnus Bergh To Host Melodi Grand Prix 2022". Eurovoix. נבדק ב-17 בינואר 2022. {{cite web}}:  (עזרה)תחזוקה - ציטוט: url-status (link)
↑  Hyttebakk, Jon Marius (10 בינואר 2022). "MGP-artistene for 2022 er her". NRK.no (בנורווגית ספרותית). נבדק ב-17 בינואר 2022. {{cite web}}:  (עזרה)תחזוקה - ציטוט: url-status (link)
↑  Spiteri, Steven (2021-05-28). "Norway: Submissions open for Melodi Grand Prix 2022". Eurovisionworld. נבדק ב-2021-08-18.
↑  Fuster, Luis (2021-05-28). "Melodi Grand Prix 2022: Norway's submission period closes August 15". Wiwibloggs (באנגלית אמריקאית). נבדק ב-2021-08-18.
↑  "ESC 2022 – Norvegia: Stasera al via alla Seconda Semi-Finale del Norsk MGP 2022". L'Europazzia NEWS (באיטלקית). 2022-01-22. נבדק ב-2022-01-30.
↑  Norway: Melodi Grand Prix Semi-Final One Results, Eurovoix, ‏15 בינואר 2022 (באנגלית)
↑  Norway: Melodi Grand Prix Semi-Final Two Results, Eurovoix, ‏22 בינואר 2022 (באנגלית)
↑  Norway MGP 2022: Oda Gondrosen wins Heat 3, Eurovisionworld, ‏29 בינואר 2022 (באנגלית)
↑  Norway MGP 2022: Sofie Fjellvang wins Heat 4, Eurovisionworld, ‏5 בפברואר 2022 (באנגלית)
↑  Norway's Melodi Grand Prix 2022: Four artists get a last chance, Eurovisionworld, ‏7 בפברואר 2022 (באנגלית)
↑  Norway MGP 2022: Maria Mohn to the final, Eurovisionworld, ‏12 בפברואר 2022 (באנגלית)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
↑  "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}:  (עזרה)
↑  "Juries in the Grand Final of Turin 2022". European Broadcasting Union (EBU). נבדק ב-15 במאי 2022. {{cite web}}:  (עזרה)
↑  eurovision.tv, first-semi-final - jury
1 2  "Results of the Grand Final of Turin 2022". European Broadcasting Union. ארכיון מ-15 במאי 2022. נבדק ב-15 במאי 2022. {{cite web}}:  (עזרה)
סאבוולפר בעת הופעתם בחצי הגמר הראשון של התחרות
ספינת מכמורת

מכמורתן בנהר סקאגן באירלנד
איור של דיג בעזרת מכמורתן
מכמורתן הוא כלי שיט המיועד לדיג מסחרי באמצעות רשת מכמורת.
הדייגים פורשים רשת מכמורת מהמכמורתן ולוכדים כמויות גדולות של דגים. מכמורתנים מודרניים מסוגלים ללכוד כמויות גדולות של דגים ולשמור עליהם בקירור כדי לשמור על טריותם למשך זמן.
רשת המכמורת (באנגלית: Trawl) נועדה ללכוד דגי קרקעית הים (דיג דֶמֶרסאלי) המצויים רחוק מהחוף, כדוגמת מולית אדומה, בקלה ודגים שטוחים מסדרת הסוליתאים.
דיג מכמורתנים אינו שיטת דיג בררנית: רשתות המכמורת אינן ייעודיות ללכידת מינים מסוימים וכל דג שימצא באזור המכוסה על ידה יתפס בה. כך נתפסים דגים קטנים שאינם בעלי ערך מסחרי וכן דגים ובעלי חיים רבים שאינם דגי מאכל. חלק מרשתות המכמורת מצוידות בגלגלים שנעים על הקרקעית ומסבים נזק לשוניות. שיקום הדגה והסביבה הימית מפעילות מכמורתנים מוערך בעשרות שנים. בשל סיבות אלה דיג בעזרת מכמורתנים שנוי במחלוקת.
בישראל כ-16 מכמורתנים בעלי רישיון, הלוכדים כ-1,500 טונות דגים בשנה ומהווים כ-60% משלל הדיג השנתי בים התיכון (1% מסך צריכת הדגים בישראל).
לקריאה נוספת

מרקו דהן, דיג בים התיכון, מודן
הערות שוליים

↑  דיג מכמורת, באתר החצי הכחול
| --- | --- |
בקרת זהויות :  NLI: 987007558841605171  BnF: cb12489155h (data)  GND: 4299183-3  KulturNav: 4c2d9c74-bd4d-45ec-a5b2-9e5407d4bc7f  LCCN: sh95007625  LNB: 000299080  NKC: ph369412
נפוליאון אורדה

| --- | --- |

 לידה:  11 בפברואר 1807 וורוצביצ'ה, בלארוס 
 פטירה:  26 באפריל 1883 (בגיל 76) ורשה, האימפריה הרוסית 
 מקום קבורה:  איבאנבה 
 מקום לימודים:  גימנזיום סוויסלוץ'  אוניברסיטת וילנה 
 פרסים והוקרה:  צלב הזהב של וירטוטי מיליטארי 
 בן או בת זוג:  Sophie-Louise-Irène Bouglé 
 צאצאים:  Witold Orda 
 
נפוליאון מטאוש טדאוש אורדה (בפולנית: Napoleon Mateusz Tadeusz Orda, בליטאית: Napoleonas Orda, בבלארוסית: Напалео́н О́рда‏;  11 בפברואר 1807 – 26 באפריל 1883) היה מוזיקאי, פסנתרן וצייר פולני-ליטאי.
ביוגרפיה

נפוליאון אורדה נולד בכפר ורצביצ'י (בלא') שבפלך מינסק באימפריה הרוסית. אביו, מיכאל אורדה, היה אציל ממוצא ליטאי. לאחר שסיים את הגימנסיה בשנת 1823, החל לימודי מתמטיקה באוניברסיטה הקיסרית בווילנה. עם זאת, הקריירה האוניברסיטאית שלו הסתיימה ב־27 באוגוסט 1826, כאשר נעצר על ידי האוכרנה, המשטרה החשאית הרוסית, בגין השתתפות בחברת סטודנטים חשאית "זורזניה", אף ששוחרר זמן קצר לאחר מכן, גורש מהאוניברסיטה ולא הורשה להמשיך בלימודיו.
אורדה לקח חלק במרד נובמבר ב-1830 נגד האימפריה הרוסית ושירת בהצטיינות ברגימנט 4 המפורסם. על אומץ ליבו הוא קיבל את העיטור הצבאי הפולני הגבוה ביותר - וירטוטי מיליטרי. לאחר המרד הוחרמה אחוזתו ואורדה ברח על מנת להימנע מכלא או גלות בסיביר.
הוא נסע בארצות אירופה רבות, כולל איטליה ושווייץ. לבסוף בשנת 1833 התיישב בפריז, שם הפך לאחד החברים הבולטים בפזורה הפולנית ולאחד מחבריו הקרובים של פרדריק שופן. הוא למד לנגן בפסנתר בהדרכתם של שופן ופרנץ ליסט וכתב כמה מזורקות, ואלסים ופולונזים. בהיותו בפריז הוא למד גם ציור זמן קצר אצל פייר ז'יראר והחל לתאר את המולדת האבודה שלו ברישומים.
בפריז נישא אורדה לאירן בוגלה. הוא היה חבר פעיל בארגונים פוליטיים וחברתיים פולניים שונים, כולל ועד המהגרים הפולנים. את רוב זמנו הפנוי בילה בנסיעה. הוא ביקר בצרפת, אנגליה, סקוטלנד, בלגיה, הולנד, לורן, ספרד, פורטוגל ואלג'יריה.
בשנת 1856 הוא קיבל חנינה על ידי הצאר אלכסנדר השני והורשה לחזור למולדתו. בשנת 1859 ביקש מהצאר וקיבל בחזרה את כספו שהוחרם יחד עם אחוזתו.
בשנת 1872 החל אורדה לטייל ברחבי השטחים שהרכיבו את האיחוד הפולני-ליטאי לפני חלוקת פולין ולתעד ציוני דרך ואת האדריכלות ההיסטורית שלהם. במהלך נסיעות הקיץ הוא עשה יותר מ-1,000 סקיצות המתארות עיירות, ערים ונופים היסטוריים שונים. הוא תיאר אדריכלות עירונית וכפרית, כנסיות וארמונות, שכללו את אזורי בלארוס של ימינו, ליטא, פולין, אוקראינה, וכן כמה אזורים בצרפת, גרמניה, פורטוגל ושווייץ.
עבודותיו הן רישומי עפרונות בגוונים של צבעי מים, גואש וספיה. בין השנים 1872–1874 ביקר ברוב הטירות, האחוזות והעיירות הבולטים בווהלין, פודוליה ואוקראינה. עד שנת 1877 תיעד את המורשת ההיסטורית של ליטא ובלארוס. ב־1878 וב־1879 ערך נסיעה לגליציה, פולין גדול ופרוסיה המלכותית, ולבסוף בשנת 1880 תיאר את פולין הקונגרסאית. כ-260 משרטוטיו הפכו לליטוגרפיות ופורסמו בוורשה על ידי מקסימיליאן פאיאנס בסדרה של שמונה אלבומים תחת הכותרת הקולקטיבית אלבום נופים היסטוריים פולניים, בין השנים 1873–1883.
אורדה נפטר בוורשה ב-1883 ונקבר להתאם לצוואתו באיבאנבה (בשטחי בלארוס המודרנית). בשנות ה-80 של המאה ה-20 נהרס בית העלמין בו נקבר על ידי הרשויות הסובייטיות במטרה לבנות במקומו גן ילדים. לאחר זמן מה המצבה מקבר אורדה נמצאה והועברה למוזיאון בפינסק.
הנצחה בבלארוס

בשנת 1997 הוקמה בעיר קבורתו אנדרטה לאורדה על ידי הפסל איוון הולובייה.
בשנת 2007 הנפיק הבנק הלאומי של רפובליקת בלארוס מטבעות זיכרון כסף ונחושת, אשר הוקדשו לציון 200 שנה להולדת אורדה.
הציור של טירת ניאסוויז' הודפס גם על שטרות של מאה אלף רובל בלארוסי.
רחובות במינסק ובהורדנה נקראים על שם אורדה.
גלריה

מצודה במינסק
מצודת קז'ימייז' דולני
קרולין ליד פינסק
ארמון הגרף פוטוצקי ליד נמירוב
הערות שוליים

↑  Joneliūnas. Napoleonas Orda: nors garsino Lietuvą, čia beveik nežinomas, Bernardinai.lt (בליטאית)
↑  Napoleon Orda » Land Of Ancestors - Belarus, web.archive.org, ‏2017-04-07
↑  ХРОНОЛОГИЯ ВАЖНЕЙШИХ СОБЫТИЙ И ДАТ. XVIII век-XIX век, История России и мировая история (ברוסית)
| --- | --- |
בקרת זהויות :  PLWABN: 9810660823405606  BnF: cb12478193m (data)  GND: 124381723  ISNI: 0000 0001 0882 0327  LCCN: nr92032498  MusicBrainz: 386cf975-e802-4d30-a6a4-62eabe2b0972  NKC: jx20080430003  SUDOC: 192407449  VIAF: 27167228   WorldCat (עם VIAF): 27167228
סנאי אפריקני מפוספס

| סנאי אפריקני מפוספס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
תת־משפחה:: סנאיי קרקע
שבט:: סנאי קרקע ענקים
סוג:: סנאי אפריקני מפוספס
שם מדעי
 Funisciurus ‏טרוסר, 1880

סנאי אפריקני מפוספס (שם מדעי: Funisciurus) המכונה גם סנאי חבל, הוא סוג סנאי משבט סנאי הקרקע הענקים. נמצא במערב ובמרכז אפריקה בלבד.
סנאים אפריקאים מפוספסים היו מעורבים בהפצת אבעבועות הקופים ברפובליקה הדמוקרטית של קונגו בקרב בני האדם.
מיון

בסוג תשעה מינים:
Funisciurus anerythrus
Funisciurus bayonii
Funisciurus carruthersi
Funisciurus congicus
Funisciurus isabella
Funisciurus lemniscatus
Funisciurus leucogenys
Funisciurus pyrropus
Funisciurus substriatus
סו קו

| --- | --- |
אין תמונה חופשית
 לידה:  28 בנובמבר 1951 (בת 72) טאמוורת', הממלכה המאוחדת 
 מקום לימודים:  הקולג' המלכותי לאמנות, לונדון  המכללה לאמנות ועיצוב צ'לסי 
 תחום יצירה:  ציור, הדפס 
 הושפעה על ידי:  קתה קולוויץ, פרנסיסקו דה גויה, רמברנדט 
 פרסים והוקרה:  פרס שדולת הנשים למפעל חיים בתחום האמנות (2015) 
 
סו קו (באנגלית: Sue Coe; נולדה ב-28 בנובמבר 1951) היא אמנית ומאיירת אנגליה. עיקר יצירותיה הן מתחום הציור וההדפס. היא גדלה בסמוך לבית מטבחיים ופיתחה רצון עז להפסיק את האכזריות כלפי בעלי חיים. קו למדה בקולג' המלכותי לאומנות בלונדון, וגרה בארצות הברית. יצירותיה פוליטיות מאוד ולעיתים קרובות עוסקות בביקורת נגד השיטה הקפיטליסטית ונגד התאכזרות כלפי בעלי חיים.
קריירה

קו נולדה בטאמוורת', סטפורדשייר. במשך 25 שנה היא חקרה סדנאות יזע, משקים תעשייתיים, משטר אפרטהייד, בתי כלא, איידס ומלחמות. האומנות שלה, המבקרת אירועים פוליטיים ועוולות חברתיות, פורסמה בעיתונים, במגזינים ובספרים, ומוצגת במוזיאונים ובגלריות. יצירותיה נמכרו במכירות פומביות על מנת לגייס כספים למטרות חברתיות, ומשנת 1998 היא מוכרת אותן כדי לגייס כספים עבור ארגונים לזכויות בעלי חיים.
קו הושפעה בעיקר מיצירותיהם של חיים סוטין, ג'וס גואדלופה פוסאדה, קתה קולוויץ, פרנסיסקו דה גויה ורמברנדט. יצירותיה מופיעות תדיר במגזין הקומיקס הפוליטי "World War 3 Illustrated" ופורסמו בשלל עיתונים ומגזינים נוספים, ביניהם הניו יורק טיימס, הניו יורקר וטיים מגזין.
בשנות השמונים, קו הופיעה על שער המגזין האמריקאי ARTnews ויצירות האומנות שלה הוצגו באוספים של גלריות ומוזיאונים רבים. בשנת 2002, אוניברסיטת בראון הציגה תערוכה של יצירותיה בשם 'מחויבות למאבק – האומנות של סו קו'.
יצירותיה מופיעות בסרט ארת'לינגס העוסק בזכויות בעלי חיים, הציור שלה 'The Pecking Order' נבחר לעטיפת הספר 'כל יום הוא טרבלינקה' העוסק בקשר בין דיכוי בעלי חיים לדיכוי בני אדם, ציור נוסף שלה נבחר לעטיפת הספר Animal Rights: The abolitionist Approach מאת גארי פרנציון וציור נוסף שלה נבחר לעטיפת הספר Interspecies Ethics מאת סינתיה ווילט. נכון לשנת 2015, קו הוציאה לאור כשבעה ספרים. ספרה האחרון 'Cruel: Bearing Witness to Animal Exploitation' יצא לאור בשנת 2012. קו לימדה קורסים בנושא אמנות חברתית בבית הספר היוקרתי לעיצוב Parsons School of Design.
ביבליוגרפיה חלקית

How to Commit Suicide in South Africa - 1984
X - 1986
Dead Meat - 1996
Pit's Letter - 2000
Bully! - 2004
Sheep of Fools - 2005
Cruel: Bearing Witness to Animal Exploitation - 2012
ראו גם

זכויות בעלי חיים
קרול אדמס
סופוניסבה

| --- | --- |
"מותה של סופיניסבה", ציור מעשה ידי ג'יאנבאטיסטה פיטוני
"מותה של סופיניסבה", ציור מעשה ידי ג'יאנבאטיסטה פיטוני
 לידה:  המאה ה־3 לפנה״ס קרתגו, אימפריית קרתגו 
 התאבדה:  203 לפנה״ס קירטה 
 מדינה:  נומידיה 
 בן או בת זוג:  סיפאקס מסיניסה 
 
סופוניסבה (לטינית: Sophonisba; פיניקית: צָפַנְבַּעַל, מתה ב-203 לפנה"ס) הייתה אצילה מקרתגו אשר חיה בתקופת המלחמה הפונית השנייה. סופוניסבה הייתה בתו של עזרובעל (בן גיסקו). סופוניסבה נודעה בכך שהעדיפה להתאבד לאחר הניצחון של רומא על קרתגו, מאשר לחיות עם הבושה שבהפסד.
קורות חיים

על פי ספריהם של ההיסטוריונים פוליביוס, טיטוס ליוויוס, דיודורוס סיקולוס, אפיאנוס ודיו קסיוס, סופוניסבה, שנודעה ביופיה, הייתה מאורסת למלך מסיניסה עד שנת 206 לפנה"ס. אירוסים אלה בוטלו מסיבות פוליטיות (מסיניסה כרת ברית עם רומא), וסופוניסבה שודכה לסיפאקס, מלך הנומידים המערביים, במסגרת ברית צבאית שנכרתה איתו. סיפאקס ועזרובעל הובסו בשנת 203 לפנה"ס על ידי מסיניסה וסקיפיו אפריקנוס, ומסיניסה המנצח נשא את סופוניסבה לאישה. סקיפיו אפריקנוס התעקש על ביטול הנישואים, מאחר שרצה להוביל את הנסיכה במצעד ניצחון ברחובות רומא, ומסיניסה הסכים לכך. סופוניסבה העדיפה להתאבד בשתיית רעל במקום להיות מוצגת במצעד משפיל ברחובות רומא.
אזכורים תרבותיים

סופוניסבה אוזכרה ביצירות ספרותיות רבות (כגון שירו האפי של פרנצ'סקו פטרארקה "אפריקה" וכן במחזות (ובהם מחזותיהם של מלין דה סנט-גליי (1556), אנטואן דה מונטשרסטיין (1696), ניקלה דה מונטרו (1601), ז'אן מיירה (1634) ופייר קורניי (1663)),  ואופרות רבות.
סיפורה של סופוניסבה אוזכר בסרטו האפי כביריה של ג'ובאני פסטרונה משנת 1914. את דמותה גילמה השחקנית האיטלקייה איטליה אמירנטה מנציני.
גבורתה של סופוניסבה שימשה ככל הנראה השראה למשורר הבריטי ג'יימס תומסון בפואמה שכתב,
Rule, Britannia! ואשר הפכה לשיר פטריוטי בריטי מפורסם.
בנוסף, יצירות אמנות רבות מתארות את מותה:
סופוניסבה, מעשה ידי אנדראה מנטניה (1490)
סופוניסבה, מעשה ידי גאורג פנץ (המאה ה-16)
מותה של סופוניסבה, מעשה ידי גורצ'ינו (1630)
סופוניסבה שותה את כוס התרעלה, מעשה ידי רמברנדט (1634)
מותה של סופוניסבה, מעשה ידי מתיה פרטי (1670)
מותה של סופוניסבה, מעשה ידי ג'אמבאטיסטה פיטוני (1730 לערך)
סופוניסבה, מעשה ידי מאלארץ אנטוני גרוסצקי (1793)
סופוניסבה, מעשה ידי ניקולאוס קנופפר (אנ') (1635)
הטרגדיה "סופוניסבה" של קורניי משנת 1663